HeTree/MevakerConcSen huggingface dataset:
על רשות המסים לשפר את עבודת המודיעין ואת ניתוח המידע של יחידות המודיעין באגף מס הכנסה, ולהעמידו לכל הפחות ברמה של יחידות המודיעין של אגף המע"ם והמכס .
היעדר פעולות יזומות לאיסוף מודיעין באגף מס הכנסה .
בשנים האחרונות רמת התחכום של הנישומים אשר משתמטים מתשלום מסים הולכת וגוברת והם מוצאים דרכים חדשות כדי להעלים הכנסות או להסתיר את בעלותם על נכסים שרכשו מכסף שלא דווח עליו לרשות המסים.
יחידות המודיעין של רשות המסים אוספות מידע כדי לשרת את כל תחומי המודיעין, הן במישור הפלילי הן במישור האזרחי.
יחידות המודיעין עוסקות באיסוף מידע גלוי ומידע סמוי כדי לאתר מקורות הכנסה והכנסות של תושבי מדינת ישראל שהופקו בארץ ובחו"ל, צבירה של נכסים שלא דווחו או כל מידע בדבר פעילות כלכלית שיש לה ערך עבור רשות המסים ואשר יכולה להביא לגביית מס אמיתי ונכון מן הנישומים והעוסקים.
כדי לספק מידע אמין ובעל ערך לגילוי העלמת הכנסות, על רשויות המס ל המציא דרכים לגלות את המידע אשר בעל העסק מנסה להסתיר ו להבחין בהכנסות שלא רשם בספרים שעליו לנהל על פי חוק, ובין היתר, גם באמצעות גיוס מקורות מידע אנושיים ("מודיעים") - הפועלים בסביבתו של בעל העסק הנחקר.
מקורות אל ה עשויים להיות עובדים בעסק או עובדי עבר, מתחרים, ספקים וכדומה.
לעתים צריך לגייס מקור ("מודיע") אשר מכיר את העסק ויכול למסור מידע על אופן ניהולו, על פעילותו, על קשריו העסקיים של בעליו, על הכנסותיו וכן גם על המקום אשר בעל העסק מסתיר בו את ההכנסות.
עדכני, ובמקרים רבים .
המודיעין השוטפת בדיקת משרד מבקר המדינה העלתה כי יחידות המודיעין של אגף מע"ם ו המכס פועלות כדרך שגרה כדי לאסוף מידע באופן יזום, עובדיהן משתמשים באמצעים טכנולוגיים שונים, ואף פועלים לעתים גם בשעות לא שגרתיות.
לעומת זאת, יחידות המודיעין שבמשרדי החקירות של אגף מס הכנסה כמעט שאינן יוזמות בעצמן פעילות לאיסוף מידע ועובדיהן אינם משתמשים באמצעים טכנול וגים.
בשל כך עובדי המודיעין של אגף מס הכנסה משיגים בעיקר מידע מוגבל, ארכאי ולא עדכני, ובמקרים רבים הם מתקשים לגלות מידע פנימי שהנישומים מסתירים.
משרד מבקר המדינה מעיר כי על רשות המסים לכוון את עובדי יחידות המודיעין שבמשרדי החקירות של מס הכנסה ליזום פעילות לאיסוף מידע, ובכלל זאת גם להכשירם להציב מעקבים אחר הנישום, לתצפת על בית העסק או על ביתו של הנישום וכן ללמדם כיצד לאתר מקורות מידע אנושיים ולגייסם.
היעדר ציוד טכנולוגי ביחידות המודיעין באגף מס הכנסה .
עם התפתחות הטכנולוגיה בשנים האחרונות גם סביבת העבודה ושיטות העבודה צריכות להתפתח בהתאם ולשלב בתוכן ציוד טכנולוגי ומערכות מחשב מתקדמות.
נוסף לכך במערכת המשפט כיום נדרשת הצגת ראיות שרמת מובהקותן גבוהה לשם הוכחת העלמת הכנסות.
משום כך נדרש כיום מעובדי יחידות המודיעין של רשות המסים להשתמש בציוד טכנולוגי לצילום ולהקלטות אשר בעזרתו יוכלו להנציח ביעילות עדויות ולאפשר להציג ראיות חזקות ומבוססות בבתי המשפט.
בדיקת משרד מבקר המדינה העלתה כי לעובדי יחידות המודיעין של אגף מס הכנסה חסר ציוד טכנולוגי שישמש אותם לצורך עבודת המודיעין השוטפת, כמו מצלמות מתאימות, מצלמות וידיאו, כרטיסי זיכרון ועוד.
התברר כי עוד ביולי 2013 התקיימה ישיבה ברשות המסים בדבר היעדר ציוד טכנולוגי ביחידות המודיעין.
הצורך בציוד טכנולוגי הועלה גם במסמך הצעת תקן ומבנה ארגוני מסוף 2014 שהוזכר לעיל: "נוצר חסך אמתי ביכולות אגף המודיעין ליצור מודיעין עסקי כלכלי, התואם את הקדמה והצרכים הנובעים מההתפתחות המואצת של המשק הישראלי.
אין באמור להצביע על חוסר יכולת ומוטיבציה, כי אם על מחסור חמור באמצעים וכוח אדם בעל הכשרות מתאימות".
נמצא כי במועד סיום הביקורת בפברואר 2017 , עדיין לא קיבלו עובדי יחידות המודיעין של אגף מס הכנסה את הציוד הנדרש, וזאת למרות שאין גורם מוסמך כלשהו ברשות המסים שחולק על הצורך המקצועי בציוד זה.
בבדיקת משרד מבקר המדינה נמצא כי מְרַכְזֵּי המודיעין במשרדי השומה נאלצים להשתמש במכשירי הטלפון הנייד שלהם לצילום והקלטה של עדויות 248 |דוח שנתי 68א .
מְרַכְזֵּי המודיעין של .
לאחר מכן מְרַכְזֵּי המודיעין מעבירים את הראיות למחשב הביתי שלהם, וממנו הם שולחים את החומר למייל שלהם במשרד.
לעתים הם אף אינם מגבים את הראיות ומשאירים אותן במכשיר הטלפון.
בבדיקת משרד מבקר המדינה עלה כי מְרַכְזֵּי המודיעין של אגף מס הכנסה לא הוכשרו כלל וכלל להשתמש בציוד טכנולוגי, הם אינם יודעים מהם הנהלים לשמירת הראיות שהשיגו, ולא עומדת לרשותם דרך מאובטחת לשליחת צילומים והקלטות.
השימוש בציוד פרטי ובכלל זה גם שליחת החומר באמצעות המחשב ה ביתי שלהם אינו תקין ויש בו כדי לפגוע בחסיון המידע ובצנעת הפרט, כמו גם באיכות הראיות וקבילותן.
בתשובת רשות המסים למשרד מבקר המדינה מיוני 2017 (להלן- תשובת הרשות) ציינה הרשות כי "לעובדי יחידת המודיעין של אגף מס הכנסה יש ציוד טכנולוגי חלקי.
ובהחלט נכונה הקביעה שאין מספיק ציוד טכנולוגי לכל העובדים".
משרד מבקר המדינה מעיר כי על רשות המסים להקצות משאבים ולצייד את עובדי יחידות המודיעין שלה בציוד טכנולוגי מתאים, ולהכשירם להשתמש בו.
עוד על הרשות להקפיד ביתר שאת על כללי אבטחת המידע, ולוודא שחומר רגיש על נישומים לא יימצא ברשת שאינה מאובטחת כיאות.
היעדר מערכות מחשב מתקדמות לצורך עבודת המודיעין ברשות המסים .
לצורך עבודת המודיעין ואיתור עבירות מס ועברייני מס, עובדי יחידות המודיעין זקוקים למערכת ממוחשבת ומתקדמת אשר תאפשר להם לבצע במהירות חיפושים מורכבים במאגרי מידע וברשת האינטרנט ולהגיע למקורות מידע.
כמו כן נדרש כי במערכות המחשב של עובדי יחידות המודיעין יהיו כלי עבודה כדוגמת מחולל דוחות המאפשר עיבוד משולב והצלבות של נתונים רבים, חיתוכים של הנתונים לפי פרטים מסוימים ויצירת דוחות עבודה.
כלי עבודה כאלה , שיותאמו לכללים של רשות המסים, צריכים להיות חלק ממערכת לניהול סיכונים, שתתריע על סימנים מחשידים בדבר ה עלמת הכנסות ו על ביצוע עבירות מס על ידי עסקים, ענפים כלכליים ונישומים.
כלים אלה גם יאפשרו להתבונן בחתכי אוכלוסייה ולהבחין בחריגים כדי לאתר אנשים ועסקים שעומדים מאחורי פעילות כלכלית שאינה מדווחת לרשויות המס.
בבדיקה של משרד מבקר המדינה ביחידות המודיעין במשרדי החקירות של אגף מס הכנסה וכן אצל מְרַכְזֵּי המודיעין שבמשרדי השומה, נמצא כי בסביבת העבודה של עובדי יחידות המודיעין של רשות המסים אין ממשקי עבודה משוכללים, והמחשבים העומדים לרשותם אינם מכילים מנועי חיפוש מתקדמים שמסוגלים לבצע חיפושים מהירים במאגרי מידע ברשת האינטרנט.
יתרה מכך, במחשבים העומדים לרשותם הגישה חסומה למרבית האתרים שבהם הם אמורים לחפש מידע.
בשיחות שקיימו משרד האוצר |249 .
ומיושנת עובדי משרד מבקר המדינה עם עובדי המודיעין ברשות עלה כי מחשביהם אטיים ומיושנים והדבר מסרבל את עבודתם השוטפת ומקשה עליה.
עוד ציינו כי אין במערכות המחשב כלי עבודה חשובים למודיעין כדוגמת מחולל דוחות.
רשות המסים ציינה בתשובתה למשרד מבקר המדינה כי "לרוב עובדי אגף המודיעין אין מחשבים המכילים מנועי חיפוש שמסוגלים לבצע חיפושים מהירים במאגרי מידע ברשת האינטרנט ולצערנו הרב אתרים לא מעטים חסומים בפניהם.
רשות המ סים הקימה וועדת אפיון ותפעול של מערכת איסוף מידע ממקורות גלויים .
המערכת כאמור בשלבי אפיון והפיתוח יסתיים בסוף שנת 2017 ".
עוד הוסיפה רשות המסים כי: "אין מחוללי יישומים מתקדמים לביצוע עיבודים ממוחשבים על המידע שנאסף, אך, מבצעים עיבודים יזומים באמצעות סמ"ח".
]סימנים מחשידים[ ים סביבת העבודה הממוחשבת של עובדי המודיעין ברשות המסים חסרה ומיושנת.
משרד מבקר המדינה מעיר כי על רשות המסים להעמיד לרשות עובדי המודיעין מערכות מחשב מתקדמות וכלי עבודה מתאימים אשר יאפשרו להם לבצע את עבודתם.
הכשרה חסרה לעובדי המודיעין באגף מס הכנסה .
כוח אדם איכותי ומיומן הוא הכרחי למערך מודיעין יעיל.
על העובדים ביחידות המודיעין לעבור הכשרה מקיפה בתחום המודיעין ולהכיר את דרכי העבודה המיוחדות של מקצוע המודיעין.
על כן על רשות המסים להכשיר את עובדי יחידות המודיעין ואת מְרַכְזֵּי המודיעין בכל הקשור לדרכי עבודת המודיעין, ועליה ללמדם את השיטות החדשות בתחום זה לאיסוף מידע, לניתוח המידע, להעשרת המידע שנאסף, להערכתו, ולקביעת רמת הסיכון לגילוי עבירות מס.
פעילות המודיעין ברשות המסים נועדה בעיקרה לאיתור עבירות בתחום המס.
כדי שיוכלו עובדי יחידות המודיעין לאסוף מידע ולנתחו בהיבט של עבירות מס, על עובדי יחידות המודיעין להכיר את חוקי המס של מדינת ישראל, את תקנות ניהול הספרים ואת החוקים הנוגעים לאיסור הלבנת הון.
בדיקת משרד מבקר המדינה העלתה כי גם בתחום ההכשרה יש פערים בין עובדי יחידות המודיעין של אגף מע"ם והמכס , לבין עובדי יחידות המודיעין של אגף מס הכנסה ומְרַכְזֵּי המודיעין שבמשרדי השומה של אגף מס הכנסה.
נמצא כי עובדי יחידות המודיעין של אגף המכס ומע"ם לומדים בקורס מודיעין שאורך כשלושה חודשים.
לעומת זאת קורס המודיעין לעובדי יחידות המודיעין של אגף מס הכנסה כמו גם זה הלומדים בו מְרַכְזֵּי המודיעין במשרדי השומה הוא קורס מודיעין בסיסי האורך כשלושה שבועות בלבד ואינו מקיף את הידע הדרוש לצורך עבודת המודיעין.
עוד נמצא בבירור כי קורס המודיעין לעובדי אגף המכס ומע"ם אינו כולל תכנים הנוגעים לחוקי מס הכנסה ומיסוי מקרקעין.
וכתמונת מראה התברר גם כי קורס המודיעין לעובדי אגף מס הכנסה ומיסוי מקרקעין אינו מכיל תכנים הנוגעים לחוקי המכס והמע"ם.
מצב זה מביא להיכרות מצומצמת בלבד של עובדי מס הכנסה ומיסוי מקרקע ין עם עבירות מס בתחום המכס והמע"ם, ולהיכרות מצומצמת בלבד של עובדי המכס והמע"ם עם עבירות מס בתחום מס הכנסה ומיסוי מקרקעין.
דבר זה יוצר קשר מוגבל בין שני האגפים של רשות המסים ומביא לסיכוי גבוה כי בחקירות המתנהלות על ידי עובדי המכס ומע"ם הם יתעלמו מעבירות בתחום מס הכנסה ומיסוי מקרקעין, וכי בחקירות המתנהלות על ידי עובדי מס הכנסה ומיסוי מקרקעין הם יתעלמו מעבירות בתחום המכס ומע"ם.
עוד נמצא כי מדי שנה יוצאים עובדי יחידות המודיעין ב אגף המכס ומע"ם להשתלמות ור יענון, וכן במשרדי החקירות מתקיימות באופן שוטף במהלך השנה הרצאות בנושאי מודיעין וחקירות.
לעומת זאת ביחידות המודיעין של אגף מס הכנסה, מלבד ה קורס הבסיסי למודיעין לא מתקיימת כל השתלמות לצורך ריענון ידיעותיהם או להדרכתם בנוגע לחידושים בתחום המודיעין.
כאמור לעיל, על עובדי המודיעין להיות בעלי הכשרה בתחום חוקי המס שעל שמירתם הם מופקדים.
ההכשרה בתחום זה באגף מס הכנסה נעשית בקורס מפקחים.
בבדיקת משרד מבקר המדינה נמצא כי עובדי יחידות המודיעין במשרדי החקירות של אגף מס הכנסה (למעט רכזי המודיעין, שתנאי סף לתפקיד זה הוא קורס מפקחים) וכן מְרַכְזֵּי המודיעין של משרדי השומה, לא הוכשרו בקורס מפקחים, רגיל או מקוצר.
במצב הנוכחי אין לעובדי מודיעין אלה הידע וההכשרה לצורך איתור עבירות מס מורכבות.
לא מן הנמנע כי עובדים אלה יתעלמו בשוגג ממידע חשוב עקב הכשרתם החסרה.
משרד מבקר המדינה מעיר כי על סמנכ"ל בכיר למודיעין וחקירות לוודא שעובדי יחידות המודיעין של אגף מס הכנסה ומְרַכְזֵּי המודיעין במשרדי השומה יהיו עובדים מיומנים.
לשם כך עליו להתאים את קורס המודיעין הבסיסי לרמה הנדרשת ולהקטין את פערי הידע.
על מטה המודיעין של אגף מס הכנסה לפעול לקיים הכשרות שוטפות ולהכשיר את מְרַכְזֵּי המודיעין גם בתחום חוקי המס, כדי שיהיו מיומנים לאסוף מידע שיוכל להביא לגילוי של העלמת הכנסות ועבירות מס.
כמו כן על רשות המסים לקבוע שבין תנאֵּי הסף לתפקיד מְרַכֵּז מודיעין תהיה גם השכלה מקצועית נדרשת בתחום חוקי המס, או עמידה בקורס מפקחים.
עובדי יחידות המודיעין .
ושל מְרַכְזֵּי המודיעין .
המודיעין חוסר תיאום בעבודת המודיעין באגף מס הכנסה .
תנאים חשובים לביצוע נאות ויעיל של משימות הוא קיומן של הנחיות, אחידּות בביצוע ואחריות וסמכות של גורם ניהולי.
בדיקת משרד מבקר המדינה העלתה כי עובדי יחידות המודיעין במשרדי החקירות ומְרַכְזֵּי המודיעין במשרדי השומה של אגף מס הכנסה, כפופים מקצועית למטה המודיעין, אך כפופים מינהלי ת לפקיד השומה שבמשרדו הם פועלים (להלן - הכפיפות הכפולה).
כפיפות כפולה זו עלולה להביא לעתים לסתירה בין הנחיות פקיד השומה לבין הנחיות מטה המודיעין.
אם הממונה הישיר הוא פקיד השומה ולא מטה המודיעין, נושא המודיעין עלול לקבל עדיפות נמוכה יותר וכתוצאה מכך תיפגע עבודת המודיעין.
בבדיקת משרד מבקר המדינה עלה כי הכפיפות הכפולה באגף מס הכנסה של עובדי יחידות המודיעין במשרדי החקירות ושל מְרַכְזֵּי המודיעין במשרדי השומה ומסמ"ק פוגעת פגיעה של ממש בעבודת המודיעין.
נמצא כי במקרים רבים מעסיק פקיד השומה את עובדי המודיעין בעבודה אחרת במקום עבודת המודיעין.
ביוני2014 החל מטה המודיעין באגף מס הכנסה בפעילות להרחבת רשת הנישומים.
במסגרת פעילות זאת ביצע מטה המודיעין חיתוכים והצלבות לפי 50 קריטריונים ופנה בשאלונים ל - 131,123 מתושבי ישראל שאינם מדווחים על הכנסות ואין להם תיק במס הכנסה, כדי לבדוק אם יש להם הכנסות לא מדֻווחות לרשויות המס.
2017 נפתחו 42,695 תיקי שומה ונגבו כ-1.
עיבוד הטפסים לצורך פתיחת התיק במס הכנסה הוטל על מְרַכְזֵּי המודיעין במשרדי השומה.
נמצא כי למרות ההצלחה של הפעילות להרחבת הרשת של מטה המודיעין של אגף מס הכנסה, מְרַכְזֵּי המודיעין בחלק ממשרדי השומה, לא סיימו את כל העבודה ופתחו תיקים רק לחלק קטן מהאנשים ברשימות שהעביר מטה המודיעין.
הסיבה העיקרית לכך היא הוראה שקיבלו מְרַכְזֵּי המודיעין מפקיד השומה, במקביל להנחיות המקצועיות של מטה המודיעין של אגף מס הכנסה.
בבדיקת משרד מבקר המדינה נמצא כי בחלק מהמשרדים האזרחיים נתן פקיד השומה למְרַכְזֵּי המודיעין הנחיות ומטלות לביצוע שלא בתחום המודיעין.
כך לדוגמה: מְרַכֶּזֶּת המודיעין באחד ממשרדי מסמ"ק עובדת לפחות יום בשבוע ביחידת הגבייה; מְרַכֵּז המודיעין במשרד השומה א' עוסק מדי פעם בביקורת ניהול ספרים ; במשרד השומה ב' מקבל מְרַכֵּז המודיעין מט לות ששייכות למחלקות אחרות , כמו טיפול בייפויי כוח, מתן אישורים לחברות לא פעילות עבור רשם החברות ועוד; במשרד השומה ג', הועסקה מְרַכֶּזֶּת המודיעין במשך שנה ביחידת הכרטסת, ולא ביצעה את המטלות שהוטלו עליה לצורך תפקידה כמְרַכֶּזֶּת המודיעין.
בכל השנה שבה הייתה מְ רַכֶּזֶּת המודיעין מועסקת ביחידת הכרטסת, לא היה אף גורם במשרד השומה שעסק בנושא המודיעין.
מְרַכְזֵּי המודיעין .
על פי הגדרת התפקיד של מְרַכֵּז המודיעין במשרדי השומה, עליו לעמוד, בין היתר, בתכנית העבודה של מטה המודיעין של אגף מס הכנסה.
לצורך הכנת תכנית העבודה בוחן מטה המודיעין עם המחלקה הכלכלית באגף מס הכנסה את הענפים הכלכליים שייכללו בתכנית העבודה בשומה2 , וקובע בהתאם לכך תכנית לאיסוף מידע על עסקים מענפים אלה.
מידע זה אמור לסייע למשרדי השומה בבדיקת תיקי נישומים ובקביעת השומה באותם עסקים שעליהם נאסף המידע.
עד שנת 2015 (ועד בכלל) שלח מטה המודיעין באגף מס הכנסה מדי שנה לכל משרד שומה רשימה של הענפים הכלכליים ושל הנישומים שאמורים להיות באחריות משרד השומה, עם הנחיות בדבר המידע שיש לאסוף על נישומים ועל ענפים אלה, וזאת במסגרת תכנית העבודה למְרַכְזֵּי המודיעין במשרדי השומה.
באמצע שנת 2015 התברר למטה המודיעין כי מְרַכְזֵּי המודיעין במשרדי השומה לא עמדו בתכנית העבודה, ולא סיפקו את המידע הנדרש.
בחלק מהמקרים היה זה כיוון שפקיד השומה הנחה את מְרַכֵּז המודיעין לא לבצע את תכנית העבודה.
כך גם היו כמה מנהלים ממשרדי מיסוי מקרקעין שהנחו את מְרַכְזֵּי ה מודיעין לא לבצע את תכנית העבודה.
לאחר שהתברר למטה המודיעין שמְרַכְזֵּי המודיעין לא ביצעו את תכנית העבודה כפי שנדרשו, הפסיק מטה המודיעין להכין בעבור מְרַכְזֵּי המודיעין תכניות עבודה מפורטות, כפי שהיה בעבר, ובמקום זאת אספו עובדי מטה המודיעין בעצמם את המידע הנדרש, זאת למרות שדבר זה נעשה תחת פעילות אחרת שהייתה מתוכננת.
מצב זה מנע ניצול מיטבי של כוח העבודה במשרדי השומה ומסמ"ק, האחראי לאיסוף מידע באותם אזורים גאוגרפיים.
עולה מכך כי מטה המודיעין החליט למעשה לוותר על הניהול וההפעלה של מְרַכְזֵּי המודיעין שבמשרדי השומה ומסמ"ק ואיבד מכפיל כוח ניכר לביצוע משימותיו.
רשות המסים ציינה בתשובתה למשרד מבקר המדינה כי "על פי החלטת סמנכ"ל חטיבת החקירות והמודיעין, בשנת 2017 המצב חזר לקדמותו ומרכזי המודיעין חזרו לעסוק באיסוף ענפי כמו שנעשה עד שנת 2015 .
, בהתאם לתכנית עבודה סדורה כבר בשנה זו, במהלך החודשים הקרובים יעשה איסוף ענפי על ידי מרכזי המודיעין בפקידי השומה במספר נושאים".
משרד מבקר המדינה מעיר כי, למרות שיש תכנית עבודה, עדיין קיים המצב שבו מְרַכֵּז המודיעין מבצע מטלות שאינן בתחום תפקידו, ובכך מרוקן למעשה את התפקיד מתוכן, נוכח היקף המידע המודיעיני שנאסף ואינו מעובד.
על מנהל רשות המסים לבחון את נושא הכפיפות הכפולה לפקיד השומה ולמטה המודיעין, ובין היתר, להגדיר את האחריות ואת הסמכות של כל אחד מהממונים על מְרַכְזֵּי המודיעין, באופן שיאפשר להם למלא את תפקידם.
על מטה המודיעין לחזור לקבוע תכנית עבודה מפורטת ובה גם מטלות למְרַכְזֵּי המודיעין, ולעקוב אחר אופן ביצועה.
2 שומת מס הכנסה- שומה הקובעת את הכנסתו החייבת במס של הנישום בשנת המס.
ותיקים איסוף חסר של מידע על עולים חדשים ועל תושבים חוזרים ותיקים .
בספטמבר 2008 התקבל תיקון 168 לפקודת מס הכנסה (להלן – התיקון לחוק).
מטרתו העיקרית של תיקון זה היא עידוד קליטת עלי יה, החזרת הון אנושי איכותי לישראל ועידוד משקיעים בעלי פוטנציאל פיננסי להפוך את מדינת ישראל למרכז חייהם, כדי שיעלו לישראל וישקיעו בפיתוח חוסנה הכלכלי3 .
על פי רשות המסים התיקון לחוק מאפשר ליצור ודאות בקרב העולים בכל הקשור למיסוי וכן בקרב מי שחזר לישראל לאחר שחדל להיות תושב ישראל במשך עשר שנים לפחות (להלן - תושב חוזר ותיק).
עידוד זה ניתן, בין היתר, באמצעות מתן פטור לתושב חוזר ותיק או לעולה חדש, בגין כלל הכנסות יו מחוץ למדינת ישראל למשך עשר שנים מיום עלייתו למדינת ישראל.
הפטור ממס הוא פטור רחב אשר ניתן הן להכנסות פסיביות הן להכנסות אקטיביות, וחל גם במקרים שבהם רכש הנישום נכסים בחו"ל בתוך עשר שנים מיום הגעתו לארץ כעולה חדש או כתושב חוזר ותיק.
נוסף על כך על פי התיקון לחוק, עולה חדש ותושב חוזר ותיק פטורים מדיווח על כל הכנסותיהם שהופקו מחוץ לישראל במשך עשר שנים מהמועד שהיו לתושבי ישראל (להלן - הפטור מדיווח).
למעשה אין לרשות המסים כל מידע בדבר נכסים והון של עולים חדשים ותושבים חוזרים ותיקים.
בעניין הפטור מדיווח קיבלה מדינת ישראל ביקורת מה"גלובל פורום לשקיפות וחילופי מידע לצרכי מס" (להלן - הפורום הגלובלי)4, על שהפטור מדיווח עלול להביא לכך שייווצר בישראל משטר מס שמזיק למגמה העולמית של מלחמה בפעולות שמטרתן העלמת מס ויצירת הון שחור.
בדוח שנתי 65 ,"א, בפרק "פטור מדיווח לעולים חדשים ולתושבים חוזרים ותיקים המליץ משרד מבקר המדינה לאפשר לרשות המסים לדרוש מהעולים ומהתושבים החוזרים למסור דיווח מלא על כספיהם והכנסותיהם כאשר יש חשש לניצול לרעה של התיקון לחוק, כפי שנדרש הדבר מכלל תושבי ישראל.
עוד המליץ משרד מבקר המדינה לרשות ליזום את התאמתה של פקודת מס ההכנסה לדרישות הבין-לאומיות של הפורום הגלובלי, כדי לא לפגוע במוניטין של מדינת ישראל.
רשות המסים ניסתה באמצעות הצעת חוק ממשלתית מס' 768 מ- 11.
לבטל את הפטור המלא מדיווח שניתן לעולים ולתושבים חוזרים ותיקים ב- 18.
13 החליטה ועדת הכספים של הכנסת שלא לדון בהצעת החוק במסגרת הדיונים הנוגעים להצעת החוק הממשלתית לשינוי סדרי העדיפויות הלאומיים (תיקוני חקיקה להשגת יעדי התקציב לשנים 2013 ו-2014 ,) התשע"ג-2013 .
, אלא בוועדת הכספים בנפרד .
3 ,ראו מבקר המדינהדוח שנתי 65א (2014 ), "פטור מדיווח לעולים חדשים ולתושבים חוזרים ותיקים", עמ' 58-51.
4 הפורום הגלובלי הוקם בספטמבר 2009 כממשיך דרכו של פורום שהוקם בתחילת שנת2000 על מנת לטפל בסכנות שמקלטי מס מהווים לציות לחוקי המס.
בפורוםהגלובלי חברות כיום 126 .
מדינות 254 |דוח שנתי 68א .
בעקבות דוח מבקר המדינה 65 א הגיש מנהל רשות המסים בקשה לתיקון החקיקה במסגרת חוק ההתייעלות הכלכלית לשנת 2015 ,.
ניסיון זה לא צלח בין היתר, בשל פיזורה של הכנסת.
רשות המסים ניסתה שוב לקדם את ביטול הפטור מדיווח בחוק ההתייעלות הכלכלית לשנת 2016 .
, וגם ניסיון זה לא צלח עד מועד סיום הביקורת בפברואר 2017 .
לא השתנה דבר זה משרד מבקר המדינה רואה בחיוב את פעולות רשות המסים ומנהלה לתיקון המצב הקיים, זאת כפי שהומלץ בדוח מבקר המדינה.
משרד העלייה והקליטה השיב למשרד מבקר המדינה במאי 2017 , וציין כי: "ביטול הפטור מדיווח או צמצום שלו עלול לגרום לפגיעה חמורה ]ההדגשה במקור [ בנכונות עולים חדשים להגיע לישראל, ללא תועלת ממשית".
עוד צוין כי יש "חקיקה ברורה ומפורשת של הכנסת.
מזה מספר שנים מבקשת רשות המיסים לבטל או לצמצם את הפטור מדיווח, כאשר משרד העלייה והקליטה מתנגד לכך בשם האינטרסים עליהם הוא מופקד.
עד כה עמדתו של משרד העלייה והקליטה היא שנתקבלה בוועדות השרים הרלוונטיות ובדיונים בכנסת".
הרשות ציינה בתשובתה למשרד מבקר המדינה כי היא מצטרפת להמלצת מבקר המדינה לביטול הפטור מדיווח לעולים חדשים ותושבים חוזרים ותיקים.
במהלך השנים 2015 עד2017 , נעשו ניסיונות לבטל את הפטור מדיווח כמתואר לעיל.
עוד נעשו ניסיונות הידברות בין נציגי רשות המסים לנציגי משרד העלייה והקליטה כדי להגיע להבנות לשם תמיכה בהצעות החקיקה של הרשות.
משרד מבקר המדינה מעיר כי על משרד האוצר בתיאום עם משרד העלייה והקליטה לפעול לקידום תיקון החוק כך שתוכל רשות המסים, במקרים מסוימים, לדרוש מתושבים חוזרים ותיקים ומעולים דיווח על הכנסות שהפיקו מחוץ לישראל לאחר המועד שהיו לתושבי ישראל.
שיתוף פעולה לוקה בחסר עם הרשות לאיסור הלבנת הון ומימון טרור .
בחודש אוקטובר 2016 נכנס לתוקף תיקון לחוקאיסור הלבנת הון, התש"ס -20005 (להלן- חוק איסור הלבנת הון), שהוסיף לרשימת עבירות המקור לפי חוק איסור הלבנת הון את עבירות המס החמורות .
משמעות הדבר היא שעשיית פעולה ברכוש שמקורו בעבירות אלה, ברכוש ששימש לביצוע עבירות אלה, ברכוש שאפשר את ביצוען וברכוש שעברו באמצעותו עבירות אלה תהיה עבירה פלילית לפי חוק איסור הלבנת הון ויחולו עליה הסנקציות לפי חוק זה, ובהן ענישה ברף מחמיר יותר (עד עשר שנות מאסר) ואפשרות חילוט רכוש.
נוסף לכך הרשות לאיסור הלבנת הון .
5 'חוק איסור הלבנת הון (תיקון מס14 ), התשע"ו-2016 , ס"ח712.
החקירה ומימון הטרור (להלן - הרשות לאיסור הלבנת הון) תהיה רשאית להעביר מידע ממאגר המידע שהיא מנהל ת לפקיד מכס חוקר לצורך ביצוע סמכויותיו .
עבירות המס החמורות שעליהן הוחל התיקון לחוק איסור הלבנת הון הן עבירות על פי סעיף 220 לפקודת מס הכנסה, עבירות על פי סעיף 117 (ב) לחוק מס ערך מוסף ועבירות לפי סעיף 98(ג2 .
)) לחוק מיסוי מקרקעין (שבח ורכישה התקנות לתיקון לח וק, תקנות איסור הלבנת הון (כללים לבקשת מידע והעברתו מן הרשות המוסמכת לפקיד מכס חוקר), התשע"ז -2017 , פורסמו ברשומות ביום 9 במרץ2017 ונכנסו לתוקף 30 יום לאחר מכן.
על פי החוק לאיסור הלבנת הון רשות המסים אינה יכולה לקבל מידע מהרשות לאיסור הלבנת הון, ולהשתמש בו לצרכים אזרחיים כמו קביעת שומות מס וכדומה.
התיקון לחוק איסור הלבנת הון מאפשר לרשות המסים להגדיל את היקף המידע הנתון לה בעת חקירה של עבירות מס מהותיות של נישום.
למעשה על רשות המסים לפנות אל הרשות לאיסור הלבנת הון בעת חקירה על פי הסעיפים הרלוונטיים שהוזכרו לעיל, ולבקש את המידע שיש בידה על החשוד.
במצב זה רשות המסים יכולה לקבל מידע רב ולהעשיר את המידע המודיעיני על החשודים, דבר העשוי לסייע בעת חקירתם בנוגע ל עבירות מס מהותיות ולהביא למיצוי טוב יותר של החקירה.
בתיקון לחוק איסור הלבנת הון יש כדי לשפר במידה רבה את ה מידע המודיעיני ולהגדיל את יריעת ממצאי החקירות, ולהגביר את סיכויי ההרשעה בבית המשפט.
נמצא כי רשות המסים טרם החלה להיערך ליישום התיקון לחוק, כגון השתלמויות מקצועיות לעובדי משרדי החקירות, והתקנת מערכת מאובטחת לקשר עם הרשות לאיסור הלבנת הון.
עוד נמצא כי רשות המסים לא בחנה את אפשרויות העבודה השוטפת עם הרשות לאיסור הלבנת הון , לא בדקה מהן מגבלותיה ולא בדקה את מידת יכולתה של הרשות לאיסור הלבנת הון לעזור לרשות המסים למקסם את המידע המודיעיני טרם החקירה.
רשות המסים ציינה בתשובתה למשרד מבקר המדינה כי "התקיימו מספר ישיבות עבודה בדרגים שונים עם הרשות לאיסור הלבנת הון.
מונו רפרנטים הדדיים והוכן נוהל עבודה שנמצא בימים אלו בבחינה במחלקות המשפטיות של שני הצדדים לקראת חתימה.
בנוסף, נערכו ישיבות עבודה בעניין תעבורת המידע ויצירת ממשקי עבודה.
נקבעו הסמכויות וכן סילבוס של הדרכה והכשרות, עקב הסכסוך עם ועד העובדים נדחו ההכשר ות, אך עם חתימת ההסכם המתגבש יתקיימו ההכשרות המתוכננות".
הרשות לאיסור הלבנת הון השיבה למשרד מבקר המדינה במאי 2017 כי "כחלק מהסדרת שיתוף הפעולה בין הרשויות, נערכו פגישות על מנת להסדיר את ההיבטים הטכניים של העברת המידע בין הרשות לבין רשות המסים.
נכון להיום ע דיין אין אפשרות טכנית להעברת המידע באופן אלקטרוני ומאובטח".
המשרדים האחרים משרד מבקר המדינה מעיר כי על רשות המסים להסדיר במסגרת נהלים את שיתוף הפעולה עם הרשות לאיסור הלבנת הון, את קבלת המידע באופן מאובטח ואת דרך הטיפול במידע המתקבל ממנה.
המידע המודיעיני הנמצא בידי הרשות לאיסור הלבנת הון יכול לשדרג באופן מהותי את יכולותיה של רשות המסים במלחמתה בהון השחור בישראל, ויש לפעול למקסם את השימוש בו.
רישום לקוי של יחידים תושבי חוץ בעלי פעילות עסקית בישראל .
כל הרישומים הממשלתיים בנוגע לעניינים המת רחשים בשטח מדינת ישראל, הקשורים לכל אזרח ישראלי, מסתמכים על מספר הזהות, המופיע בתעודת הזהות, או על מספר החברה, שניתן לחברה על ידי רשם החברות.
לעומת זאת כאשר תושב חוץ מגיע לישראל, הוא מזדהה באמצעות הדרכון שלו.
על פי סעיף 2 לפקודת מס הכנסה, תושב חוץ שהפיק הכנסה מרשימת מקורות סגורה חייב עליה מס בישראל.
בביקורת עלה כי למדינת ישראל אין מנגנון רישום אחיד של תושבים זרים.
כל משרד ממשלתי מעניק מספר ישות שונה לתושב חוץ, ללא תיאום עם המשרדים האחרים.
כלומר כאשר תושב חוץ מזדהה באמצעות אותו הדרכון בשני משרדים שונים, הוא יקבל שתי ישויות שונות.
לעתים לתושב זר כמה דרכונים ממדינות שונות או כמה דרכונים מאותה מדינה (יש מדינות שבהן יכול תושב המדינה לבקש דרכון חדש כל שנה), וכך הוא יכול לצבור כמה ישויות שונות גם מאותו משרד ממשלתי.
כך גם לגבי עולה חדש המזדהה באמצעות הדרכון הזר שברשותו.
כך לדוגמה תושב חוץ שרוצה לפתוח חברת הסעות, נרשם במשרד התחבורה והבטיחות בדרכים ומקבל מספר ישות לצורך הפעילות שלו.
אם הוא יבקש לפתוח עסק נוסף הקשור למשרד התחבורה והבטיחות בדרכים ויזדהה באמצעות דרכון אחר - הוא יקבל מספר ישות אחר.
המצב המתואר לעיל מערים קשיים על איסוף מידע ממקורות החייבים במס ועל פעילות מודיעין לגבי תושבים זרים ולגבי הכנסתם בישראל, וזאת בגלל המידע החסר לגב יהם וכיוון שלא ניתן לוודא שהם פתחו תיק במשרד השומה בדבר הכנסותיהם.
התברר גם כי רשות המסים לא מצליחה לקבל ממשרדי הממשלה מידע בדבר התשלומים שהם מעבירים לאותם תושבי חוץ שיש להם פעילות עסקית בישראל עבור השירותים שהם מספקים.
רשות האוכלוסין וההגירה השיבה למשרד מ בקר המדינה במאי 2017 כי "הרשות אינה מנהלת מרשם לגבי זרים.
המרשם היחיד המתנהל על פי חוק הינו מרשם האוכלוסין, המתייחס לתושבי המדינה בלבד".
הרשות ציינה בתשובתה כי "לגבי יחידים תושבי חוץ.
נדרשת חקיקה להסדרת הרגולציה וקביעת הרגולטור".
משרד מבקר המדינה מעיר כי על רשות המסים, כמי שאחראית על גביית המסים, ליצור עם משרדי הממשלה הרלוונטיים ובעיקר עם רשות האוכלוסין וההגירה, מנגנון רישומי אחיד וחד-ערכי לכלל המשרדים לגבי תושבי חוץ בעלי פעילות עסקית בישראל.
על המנגנון להבחין בשימוש בכמה דרכונים על ידי אותה ישות.
נוסף לכך על מנהל רשות המסים לדרוש מהמשרדים, בהתאם לסמכותו על פי פ קודת מס הכנסה , לקבל מהם מידע בנוגע לכספים שהועברו לתושבי חוץ, כדי שיהיה ניתן ליצור בסיס מידע שיאפשר לאתר את אלה שלא פתחו תיק במשרד השומה ולבדוק את הדיווחים של אלה אשר הגישו דוחות.
ליקויים ביחידות המודיעין שבמשרדי החקירות האזוריים של אגף מס הכנסה .
פרויקטים מיוחדים באגף מס הכנסה .
כאמור, במשרדי החקירות של אגף מס הכנסה מוקצים רק כ-10% מהעובדים לצורך עבודת מודיעין, ואין הם מחולקים ל עובדים שיעסקו באיסוף ולעובדים שיעסקו בניתוח והערכה.
בינואר 2003 השתנתהשיטת המיסוי הישראלית ומאז תושבי ישראל חייבים במס גם על הכנסותיהם מחוץ לישראל.
בעולם יש מדינות, ובעיקר מדינות אי, המוכרות כ"מקלטי-מס" או כבעלות מדיניות הלבנת הון מקילה , כגון איי הבתולה, פנמה וקפריסין .
ראוי לציין כי עצם המעורבות בחברה זרה אינה מהווה עבירת מס או עבירה בכלל , ואולם קיימת חובת דיווח על אחזקה בחברה זרה בחו"ל , ו לא כל הישראלים הפועלים באמצעות חברה ב חו"ל מקיימים אותה.
בחודשים מאי ויוני 2016 , התקבלו במשרדי רשות המסים מסמכים שהודלפו ממשרד עורכי ד ין בפנמה.